AksaraLLM/aksara-bahasa-daerah-v1 huggingface dataset:
Julio de la Fuente ya iku ahli antropologi saka Veracruz, Méksiko, kalairan taun 1903. Julio olèh pandhidhikan pawiyatan luhur saka National University of Mexico (1923), National School of Anthropology and History (1939 nganti 1940), University of Yale (1941), lan Chicago University (1944). Panlitian lapangan kang dilakoni déning Julio ya iku naté ana ing Oaxaca (1939), Sierra de Juarez (1937), lan Chiapas (1950). Dhéwéké wis nulis werna-werna karya akademis kaya déné Yalalag; una villa zapoteca serrana (1949) lan Relaciones interetnicas (1965). Sanajan Julio iki dadi pelopor antropologi Meksiko, awité dhèwèké dilatih minangka seniman grafis. Dhéwéké naté kerja bareng karo Bronislaw Malinowski. Julio naté dado dirèktur National Indianist Institute (INI) taunan lan konsultan. Julio séda taun 1970 ing Meksiko.

Rujukan

Antropolog
Katsuyoshi Fukui ya iku ahli antropologi saka Shimane, Jepang, kalairan taun 1943. Pandhidhikané olèh saka Kyoto University. Dhéwéké olèh gelar BA taun 1967, MA taun 1969, lan Ph.D. taun 1973. Panlitian lapangan antropologis kang dilakoni déning Katsuyoshi ana ing Tsuba-Mura, Jepang (1969), Bodi Ethiopia (1973), lan Narim Sudan (1982). Karya-karya akademis kang sinerat déning dhèwèké ya iku Ninshikito Bunka: Iroto Moyono Minzokushi (Jawa: Kognisi lan Budhaya:Ètnografi Warna lan Pola) taun 1991 lan Ethnicity and Conflict in the Horn of Africa, sinerat bareng karo J. Markais taun 1994. Fukui iki miwiti panlitian antropologisé taun 1960 ana ing dhésa pagunungan cilik Jepang. Dhéwéké fokus ing bab kawruh asli para thani nalika iku. Katsuyoshi uga karena ing bab hbungan interètnik.

Rujukan
Christophvon Fürer-Haimendorf ya iku ahli antropologi saka Wina, Ostenrik, kalairan tanggal 27 Juli 1909. Dhéwéké naté olèh pandhidhikan pawiyatan luhur ana ing University of Vienna lan London School of Economics. Christophvon uga naté nglakoni panlitian sosial ana ing Arunachal Pradesh, Andhara Pradesh, Orissa Nepal, lan Filipina. Karya-karya kang sinerat déning dhèwèké ya iku antarané The Chenchus, Jungle Folk of the Deccan (1943), Return to the Noked Nagas: An Anthropologists View of Nagaland (1976), Tribes of India: The Struggle for Survival (1982), lan Life among Indian Tribes: The Autobiography of an Anthropologist (1990). Christophvon iki dadi salah siji antropolog Ostenrik kang kawentar. Fokus kajian mligi ya iku bab bebrayan anak benua Indhi nganti suwèné 17 taun. Dhéwéké uga karenan ing bab isu-isu lingkungan.

Rujukan

Antropolog
Christine Ward Gailey ya iku ahli antropologi wanita saka Fort Hood, Texas, Amérikah Sarékat, kalairan taun 1950. Pandhidhikané pawiyatan luhur olèh saka University of Michigan (BA) taun 1972 lan MA taun 1973. Sabanjuré ing New School for Social Research (Ph.D.) taun 1981. Christine naté nglakoni panlitian antropologis ana ing kepuloan Tonga (1986) lan Inggris (1993). Dhéwéké uga nulis karya-karya akademis kaya déné Kinship to Kinship: Gender Hierarchy and State Formation in the Tongan Islands (1987) lan ‘Evolutionary perspectives on gender hierarchy’ ana ing buku Analyzing Gender (1988). Christine iki keètung antropolog wanita kang melopori tèori fèminis-Marxis. Liyané iku, dhèwèké uga nganaaké panlitian ètnohistoris lan ètnografis ning Tonga kang mligi fokus ing bab kajian transformasi kekrabatan lan hubungan jènder.

Rujukan

Antropolog
Olivier Giroud (lair ing Chambéry, 30 Maret 1986; umur 31 taun) inggih punika satunggaling juru main bal-balan negara prancis ingkang main kanggé klub Arsenal ing posisi penyerang.

Piyambakipun miwiti karièr ing klub Grenoble ing Ligue 2 sadèrèngipun gabung kaliyan klub Tours ing taun 2008. Ing mangsa kaping kalih in Klub Tours, piyambakipun dados topskorer kanthi 21 gol, lajeng piyambakipun pindhah dhateng klub Montpellier. Giroud dados topskorer malih kanthi 21 gol ing mangsa 2011-2012, mbekta klub pikantuk jawara Ligue 1 sadèrèngipun pindhah dhateng Arsenal. Giroud menang ing Piala FA kaliyan Arsenal ing Final Piala FA taun 2014, Final Piala FA taun 2015, lan Piala FA taun 2017, lan dados salah satunggaling juru main ing Liga Primèr Inggris ingkang nyithak 50 gol.

Jroning Angka

Klub

Nagara

Gol Internasional

Pranala njawi
   Oliver Giroud

Rujukan 

Lair 1986
Pamain Bèker Éropa UEFA 2012
Pamain Bèker Éropa UEFA 2016
Pamain Bèker Donya FIFA 2014
Pamain bal-balan Prancis
Vlinderparadijs Papiliorama iku siji omah kupu-kupu ing Walanda sing spésialisasi mamèraké kolèksi kupu-kupuné.
Dunungé ana ing tlatah alami de Havelterberg, cedhak Havelte, Drenthe. Omah kupu-kupu iki dibuka tanggal 21 Désèmber 1998. Mawa ambané sing luwih saka 900 mèter pasagi, omah kupu-kupu iki sing gedhé dhéwé sa-Éropah.

Vlinderparadijs Papiliorama uga ngurusi kupu-kupu kanggo sawatara omah kupu-kupu sa-Éropah. Enthung-enthung iki diimpor saka nagara-nagara tropis, banjur diingu nganti dadi kupu-kupu. Impor wujud kaya mengkéné bisa dianggep pitulung kanggo nagara sing lagi mangrembaka.

Pranala njaba 
 Situs wèb resmi

Kebon raja ing Walanda
Jack Andrew Garry Wilshere (; lair 1 Januari 1992) inggih punika satunggaling juru main bal-balan profèsional saking Inggris ingkang main minangka gelandhang, lan samenika main ing klub West Ham United lan Tim Nasional Bal-balan Inggris.

Wilshere ngudi ngèlmu bal ing Akadhemi Bal Arsenal. Amargi penampilanipun ingkang imprèsif, piyambakipun kapilih ing klub enèm, lan damel dhebut kawitan ing taun 2008 ing umur 16 taun, 256 dinten. Wilshere naté kapilih dados juru main enèm ingkang saé piyambak miturut PFA 2010-2011, juru main Arsenal of the year, kapilih déning para pandemen (fans) amargi performanipun ing klub Arsenal taun 2010-2011.

Karir Wilshere ing Tim Nasional Inggris, dipunwiwiti ing U-16, U-17, U-19, lan U-21. Wilshere debut ing tim senior nalika tetandhingan mengsah Tim Nasional Bal-balan Hungaria nalika umuripun 18 taun, 222 dinten, ndadosaken Wilshere peringkat 12 juru main paling eném ingkang mbaeéla tim senior Inggris.

Pranala njawi
  Jack Andrew Garry Wilshere

Rujukan
Jean-Claude R. Galey ya iku ahli antropologi saka Paris, Prancis, kalairan taun 1946. Galey naté olèh pandhidhikan pawiyatan luhur saka Sorbonne (BA) taun 1969 lan MA taun 1970. Sabanjuré ing Paris X-Nanterre, olèh gelar Ph.D. taun 1973. Panlitian lapangan kang dilakoni dhèwèké ya iku ana ing Kamerun lor taun 1970, Himalaya kulon, Indhi taun 1974, 1977, lan 1985. Uga ana ing pantaé Karnataka taun 1987, 1992, lan rajasthan taun 1999. Karya-karya akademis kang sinerat déning dhèwèké ya iku antarané Kingship and the Kings (1990) lan ‘L’Homme en nature. Hindouisme et pensée sauvage’ ana ing buku Les Sentiments de la nature (ing basa Inggris: Sentiments and Nature) taun 1994. Jean-Claude iki duwé pisumbangan ngembangaké tradisi antropologis saka R.H. Lowie kang nuduhaké filosofi Prancis marang sosiologi. Jean-Claude uga murid saka Lévis-Strauss lan L. Dumont. Dhèwèké uga dadi èditor kang pertama ing Social Anthropology (Cambridge University Press) taun 1990-2000.

Rujukan

Antropolog
Manuel Gamio Martinez ya iku ahli antropologi saka Mexico City, Meksiko, kalairam taun 1883. Manuel naté olèh pandhidhikan pawiyatan luhur saka Columbia University. Dhéwéké olih gelar MA taun 1911 lan Ph.D. taun 1921. Panlitian lapangané naté ana ing lembah Teotihuacan (1917) lan Mezquital (1931). Karya-karya akademis kang sinerat ya iku antarané Forjondo patria (ing basa Inggris: Forging the Nation) taun 1916 lan La poblacion del Valle de Teotihuacan (ing basa Jawa: Populasi lembah Teotihuacan) taun 1922, lan Mexican Immigration to the United States (taun 1960). Awité Manuel iku dilatih minangka arkeolog ana ing National Museum of Mexico. Sabanjuré dhèwèké lunga marang Amérika lan dadi muridé Franz Boas. Bali ing Meksiko, dhèwèké ngembangaké èlmu ètnologi Amerika. Manuel dadi duwé pisumbangan ing bebrayan populasi asli ing kana. Manuel séda taun 1960 ing Mexico City.

Rujukan

Antropolog
Clifford Geertz ya iku ahli antropologi saka San Francisco, California, Amérikah Sarékat, kalairan taun 1926. Geertz olèh pandhidhikan pawiyatan luhur ana ing Antioch College (BA) taun 1950 lan Harvard University (Ph.D.) taun 1950. Panlitian antropologis Geertz naté ana ing Paré, Jawa (taun 1952, 1971, lan 1986). Sabanjuré ing Bali taun 1957-1958 lan Sefrou, Maroko (taun 1963, 1968, 1969, 1972, lan 1976). Karya-karya antropologis kang sinerat déning dhèwèké ya iku antarané Peddlers and Princes: Social Change and Economic Modernization in Two Indonesian Towns (1963), The Interpretation of Cultures (1973), Local Knowledge: Further Essays in Interpretive Anthropology (1983), lan Works and Lives: The Anthropologist as Author (1988). Geertz iki duwé revolusi intertretasi ing lintas disiplin. Geerts karenan ing bab struktural lan ndadiaké antropologi sosiobudhaya iku prestise ing antara èlmu filosofi, kritik sastra, sujarah lan pulitik.

link njaba
 HyperGeertz@WorldCatalogue Dokumentasi kabeh karya dening Clifford Geertz ing kabeh basa
 Makarya ing basa Indonesia 
 Makarya ing basa Melayu

Rujukan

Antropolog
Aaron James Ramsey (; lair 26 Dhésèmber 1990) inggih punika satunggaling juru main bal-balan saking Wales ingkang main minangka gelandhang ing Liga Primér Inggris klub Arsenal lan Tim Nasional Bal-balan Wales. Ramsey punika main ing posisi gelandhang, nanging kejawi punika piyambakipun saged dipunposisikaken minangka juru main sayap tengen utawi kering. Piyambakipun ngudi ngelmu bal-balan ing Cardiff City, wekdal umuripun nembe wolung taun. Piyambakipun main ing Cardif City tim sénior ngantos 22 pertandhingan.

Ramsey pindhah dhateng Arsenal wekdal taun 2008 kanthi regi transfer gangsal yuta éuro, dados tim profésionalipun ingkang kawitan. Ananging kariripun naté mandheg wekdal samparanipun tugel wekdal pertandhingan mengsah Stoke City ing wulan Februari 2010.  Sasampunipun dipunampilaken Arsenal dhateng klub sanès, Ramsey saras malih saking cidra lan wangsul malih dados juru main inti Arsenal ing mangsa 2011-2012. Ramsey dados juru main inti Arsenal ing mangsa 2013-2014, nyithak 16 gol, lan menang ing Final Piala FA 2014 mengsah Hull City.

Piyambakipun ugi main ing Final Piala FA 2015, ing pundi Arsenal menang ing final kasebat, lan nyithak gol ing Final Piala FA 2017.

Pranala njawi
 Aaron Ramsey

Rujukan
Jonathan George "John" Hurley () ya iku sawijining pelawak, aktor, lan pembawa acara saka Amérika.

Cathetan suku

Lair 1954
Wong urip
Macan tutul () iku salah siji saka papat kucing gedhé. Kéwan iki uga diarani minangka macan pang amarga bisa wasis anggoné mènèk. Ing wiwitan, wong bakalé mikir yèn leopard iku sato saka bangsané singa lan macan, jalaran katon saka jeneng "leopard" saka panliti Éropa awal. Leopard Jawa (P. p. melas) fauna khas Jawa Kulon lan kéwan kang kareksa ing Indonésia.

Bleger 
Macan tutul ukurané gedhé, klawan dawa awak udakara semèter tumeka rong mèter. Spésiés iki umumé nduwèni wulu soklat kuning karo ireng. Ireng panggonan ing sirah cilik. Leopard wadon padha, lan luwih cilik tinimbang kang lanang.

Pasebaran 
Wewengkon pasebaran saka macan tutul ing bawana Asia lan Afrika. Spésiés iki dianggep duwé akèh sub-jinis (luwih saka 30 subspésiés) kang ditemokaké ing limang habitat, kira-kira saka alas tropis, ara-ara samun, savanah, gunung-gunung lan omah wilayah, nanging saiki gunggungé wis suda sawisé molekuler testing.

Memangsan 
Leopard iku kagolong oportunitises, migunakaké kabèh kasempatan kanggo golèk memangsan. Kéwan iki mangan mèh sakabèhaning ukuran memangsan, mliginé saka bangsa mamalia, rodents, iwak, manuk, kethek lan kéwan liyané kang sak habitat.

Sawetara subspésiés saka Leopard ya iku Macan Beetles saka Indonesia kang tingkatané bakal cures lan cures, nanging umumé Leopard kabiji minangka Résiko Kurang ing Dhaptar Abang IUCN.

Pranala njaba 
  IUCN Red List

Felidae
Megafauna Afrika
Alfred Gell ya iku ahli antropologi saka London, Karajan Manunggal, kalairan taun 1945. Alfred iki naté olèh pandhidhikan pawiyatan luhur ana ing Trinity College (BA) Cambridge taun 1967 lan ing London School of Economics (Ph.D.) taun 1972. Alfred naté nglakoni panlitian lapangan antropologis ana ing Umeda Papua Nugini taun 1969 nganti 1970. Uga ana ing Muria Gonds, Indhi taun 1977, 1982 nganti 1983. Karya-karya akademis kasil panlitiané ya iku antarané Metamorphosis of the Cassowaries: Umeda Society, Language and Ritual (1972) lan Art and Agency: An Anthropological Theory (1997). Ing awal karir antropologiné, dhèwèké ana ing ngisor paribawa tulisané Claude Lévi-Strauss. Amarga iku dhèwèké duwé pandhangan strukturalis. Dhéwéké uga ana pisumbangan tèori inovatif ya iku kajian antropologi kepribadian, antropologi artefak, lan kajian seni visual.

Rujukan

Antropolog
Dimitra Gefou-Madianou ya iku ahli antropologi wanita saka Larissa, Yunani, kalairan tanggal 1 Desember 1948. Dimitra iki naté olèh pandhidhikan saka Peirce College (BA) taun 1970, Columbia (MA) taun 1977 lan Ph.D. taun 1985. Panlitian lapangan kang dilakoni Dimitra ya iku ana ing Thessaly, Yunnani (taun 1972), Athena (taun 1979), lan Messogia Yunani taun 1988. Karya-karya kang sinerat déning Dimitra ya iku antarané Alcohol, Gender and Culture, minangka èditor (1992) lan Culture and Ethnography: From Ethnographic Realism to Cultural Critique (2000). Dimitri iki wis taunan nganaaké panlitian ing bab dimènsi budhaya lan sosial ing werna-werna kelompok bebrayan ana ing Yunani. Uga dhèwèké iku karenan ing bab antropologi kasehatan utawa kedhokteran.

Rujukan

Antropolog
Ernest Gellner ya iku ahli antropologi saka Paris, Prancis, kalairan tanggal 9 Desember 1925. Ernest naté kuliah ana ing University of Oxford, olèh gelar BA taun 1947. Sabanjuré ing University of London lan olèh Ph.D. taun 1961. Panlitian lapangan antropologis kang linakonan déning dhèwèké ya iku ana ing pagunungan Atlas, Maroko taun 1954, lan 1967 nganti 1968. Banjur ana ing Moskow Ruslan taun 1988 nganti 1989. Karya-karya akademis kang dibabar déning dhèwèké ya iku antarané Saints of the Atlas (1969), Muslim Society (taun 1981), Nations and Nationalism (taun 1983), lan Plough, Sword and Book (taun 1988). Ernest iki duwé pisumbangan lan peran ana ing Royal Anthropological Institute (taun 1991 nganti 1994). Ing institusi iku, dhèwèké dadi prèsidhèn. Ernest uga kawentar minangka filsuf rasional.

Rujukan

Antropolog
Michael Gilsenan ya iku ahli antropologi saka London, Karajan Manunggalm kalairan tanggal 6 Februari 1940. Pandhidhikan pawiyatan luhur kang dijupuk Michael ya iku ana ing Unversity of Oxford (BA) taun 1963, Diploma Anthropology taun 1964, lan D.Phil. taun 1967. Panlitian antropologis kang linakonan ya iku ana ing Mesir taun 1964 nganti 1966, Lebanon taun 1971 nganti 1972, lan bab proyek diaspora Arab ing werna-weran wewengkon Eropa lan Asia Tenggara taun 1999 nganti 2000, 2001-2002. Karya-karya akademis kang tinulis ya iku antarané Saint and Sufi in Modern Egypt: An Essay in the Sociology of Religion (1973), ‘Lying, honor and contradiction’ ana ing buku Transaction and Meaning: Directions in the Anthropology of Exchange and Symbolic Behavior (1976), Recognizing Islam : An Anthropologist’s Introduction (1982), Lords of the Lebanese Marches: Violence and Narrative in a Lebanese Society (1996). Michael iki akéh kang nuduhaké bab sufi ing dunya Islam, mligi ing Mesir lan praktik sosial.

Rujukan

Antropolog
André Gingrich ya iku ahli antropologi saka Wina, Ostenrik, kalairan taun 12 September 1952. André iki naté olèh pandhidhikan ana ing University of Vienna lan olih gelar Doctorate Ph.D. ing taun 1979. Sabanjuré Habilitation (Venia Docendi) taun 1990 saka kampus kang padha. Panlitian lapangan kang linakonan André ya iku ana ing Sudan taun 1974, Suriah taun 1974 lan 1976, Yaman lor taun 1980, 1983, 1986, Arab Saudi taun 1981, Provinsi Kurdi ing Anatolia taun 1991, lan Tibet tengah taun 1997. Karya-karya akademis kang sinerat ya iku antarané Anthropology by Comparison (2002) lan Erkundungen. Themen der ethnologischen Forschung (1999). Fokus panlitian André iki ing bab kontèks sosial lan bebandinga wewengkon. Uga dhèwèké nuduhaké bab rèflèksi antropologi kanggo mbahas prosès-prosès sosial saiki.

Rujukan

Antropolog
Faye Ginsburg ya iku ahli antropologi wanita saka Chicago, Illionois, Amérikah Sarékat, kalairan tanggal 28 Oktober 1952. Pandhidhikan pawiyatan luhur Faye naté ana ing City University of New York lan olèh gelar Ph.D. taun 1986. Panlitian lapangan antropologis kang linakonan déning Faye ya iku ana ing Brooklyn (bab komunitas bebrayan Yahudi Suriah) taun 1978 nganti 1980, Bronx kidul (bab kelompok komunitas) taun 1980 nganti 1981, Thailand (bab pangungsi Hmong) taun 1981, Dakota lor taun 1982, 1994, 1995, lan ing Australia (bab médhia bebrayan aboriginal) taun 1988, 1992, 1994, 1997, lan 2001. Karya-karya kang sinerat déning Faye ya iku antarané Contested Lives: The Abortion Debate in an American Community (1989), Media Worlds: Anthropology on New Terrain, bareng karo Lila Abu-Lughod lan Brian Larkin minangka èditor taun 2002. Pisumbangan utama dhèwèké ya iku bab kajian pagerakan sosial lan konflik bab reproduksi biologis lan visual minangka bagéyan kang penting ing antropologi mèdhia.

Rujukan

Antropolog
Sea Life Scheveningen kuwi siji akuarium sagara gedhé ing Scheveningen, Den Haag, Walanda.

Sea Life Scheveningen iku pérangan saka waralaba internasional Sea Life, badan usaha gedhé dhéwé sadonya sing bisnis urusan akuarium lan duwé cabang ing Belgi, Dènmark, Jerman, Inggris, Prancis, Irlandia, Italia, lan Spanyol. Saliyané iku uga ana cabang ing Amérikah Sarékat, Asia, lan Oséania. Sea Life iku bagéan saka Merlin Entertainments Group.

Gedhongé iki dunungé ana ing bulevar, ing pasisir pinggir sagara, manten papané blumbang nglangi umbak. Ing kana kerep ana paméran sawatara irah-irahan, kaya ta iwak tropis, lobster, kepithing, uwur-uwur, lan bintang laut.

Ing kana uga ana akèh jinising iwak, kaya ta hiyu lan pari, nanging uga penyu sagara lan asu sagara. Kéwan-kéwan iki dipakani kanthi périodik.

Ing kana uga ana trowongan kaca gedhé sangisoré akuarium, dadi para tamu bisa ngrasakaké saksat lumaku ing antaraning iwak-iwak. Trowongan iki sing lawas dhéwé ing Walanda.

Gedhong iki dirénovasi ing taun 2011.

Crabzilla 

Ing tanggal 3 Agustus 2010 Sea Life olèh padunung samantara anyar, siji kepithing raksesa Jepang sing diarani Crabzilla. Crabzilla iki dicekel ing Samodra Pasifik cedhak Jepang ing taun 2009. Umuré sakiwa-tengené 40 taun lan aboté 15 kilo saha ambané 3,5 mèter. Dhèwèké bisa dadi luwih gedhé manèh. Sadurungé Crabzilla tau manggon ing Sea Life Birmingham lan  Sea Life Blankenberge.

Lumrahé kéwan iki urip ing samodra ing jero 200 nganti 300 mèter, ing ngendi banyu ora bisa dadi luwih panas saka 10 drajat. Kèwan iki pangané bathang, ya iku iwak mati, bintang laut, lan ganggang sagara. Ing Scheveningen awaké dipakani, kerang, cumi-cumi, lan iwak Merlangius merlangus. Dhèwèké bisa nganti wulanan tahan tanpa pangan.

Crabzilla dilih tanggal 8 Maret 2011 menyang Sea Life Paris awit ana rénovasi Sea Life Scheveningen ing taun 2011. Déné kepithing iki bisa kebribèn wong nyambut gawé, kaya ta wong ngebur utawa aktivitas liyané. Kéwan liya bisa didokok ing kwarantina, nanging kepithing iki kegedhèn.

Pranala njaba 
 Situs wèb resmi

Kebon raja ing Walanda
Titiek Sandhora jenenge asli Oemijati () ya iku penyanyi lan aktris Indonesia. Pisanan Titik ngrekam lagu Si Boncel. Dhèwèké nyanyi saben dina ing radio, kalebu radio swasta siji anyar ageng ing akèh kutha-kutha ing pungkasan taun 1960-an. Bebarengan karo sing jeneng Titiek uga populer.

Tembang Sandhora-Muchsin sing misuwur, antara liya, Hello Dear, Donya wis ora Durung Kangen, Patemon saka Adam lan Kawa utawa uga ora njaluk Duka. Ing jaman nalika popularitas saka song mung bablas liwat medium radio, lagu Sandhora-Muchsin pancene disenengi ing awal taun 1970-an.

Pasangan Sandhora-Muchsin nikah ing taun 1972 lan wis duwé anak telu, ya iku Bobby Sandhora, Beby, lan Bella, plus telung putu.

Diskografi 

Lair 1954
Aktris Indonésia
Penyanyi Indonésia
Klasigimik iku kalurahan sing kapernah ing Dhistrik Makbon, Kabupatèn Sorong, Provinsi Papua Kulon, Indonésia. Kalurahan iki kodhené wewengkon 92.01.01.2013.

Rujukan
Klasigi iku kalurahan sing kapernah ing Dhistrik Makbon, Kabupatèn Sorong, Provinsi Papua Kulon, Indonésia. Kalurahan iki kodhené wewengkon 92.01.01.2014.

Rujukan
Future Leader Summit utawa FLS iku sawijining konferensi nasional taunan kang dianakake kawit taun 2011 déning organisasi kepemudaan kajeneng Nusantara Muda kang ono ing Semarang. Konferensi iki ngajak para mudha-mudhi Indonesia supaya padha gelem kolaborasi lan makarya kanggo kemajuwaning bangsa.

FLS 2017 
Konferensi FLS kaping pitu iki nampa 240 peserta saka macem-macem dhaerah ing Indonesia, kang wis diseleksi saka 25.512 pendhaftar. FLS taun iki diwenehi tema "Be A Creative Creator to Maximize Demographic Dividend" kanggo maksimalake generasi Milenial supaya wani gawe inovasi liwat karya-karya kang kreyatif.

Rujukan
Michel Armand Vorm (; lair 20 Oktober 1983) inggih punika satunggaling juru main bal-balan profèsional saking Walanda ingkang main ing posisi kiper ing Liga Primér Inggris kanggé klub Tottenham Hotspur lan Tim Nasional Bal-balan Walanda.
Vorm miwiti karir profèsionalipun ing tim FC Utrecht ing taun 2005, nelasaken mangsa kapisananipun kanthi status dipunampil déning klub FC Den Bosch. Piyambakipun dipuntransfer dhateng Swansea City ing taun 2011, main tigang mangsa ing Liga Utama lan menangaken final Piala Liga 2013. Vorm nggabung kaliyan Tottenham kanthi regi transfer 3,5 yuta éuro ing taun 2014.

Vorm mlebet Tim Nasional Bal-balan Walanda wiwit taun 2009, Vorm dipunlebetaken dhateng skuad Walanda kanggé kalih pertandhingan Piala Donya, Euro 2012, minangka cadhangan ing tigang turnamèn wau.

Karir klub

FC Utrecht
Lair ing IJsselstein ibu saking walanda lan bapak saking Suriname, Vorm miwiti karir ing FC Utrecht. Kanggé nambah pangalaman, Vorm nelasaken mangsa 2005-2006 kanthi status ampilan FC Den Bosch. Piyambakipun miwiti debut tanggal 12 Agustus 2005 mengsah FC Emmen, nindakaken 35 pertandhingan ing mangsa kapisan.

Pranala njawi
 Michel Vorm – Tottenham

Rujukan
John Gledhill ya iku ahli antropologi saka West Yorkshire, Karajan Manunggal, kalairan tanggal 14 Juni 1949. John naté olèh pandhidhikan ana ing University of Oxford, olih elar B.Litt taun 1973. Panlitian lapangan antropologis kang linakonan ya iku ana ing Ciénega de Chapala, Meksiko taun 1979, 1982, Ciénega lan Los Reyes, Michoacán taun 1989 nganti 1992, lan Michoacán lan Chiapas, Meksiko taun 2001. Karya-karya akademis kang sinerat déning dhèwèké ya iku antarané Casi Nada: A Study of Agrarian Reform in the Homeland of Cardenismo (ing Basa Jawa: Kajian-kajian bab Budhaya lan Bebrayan) taun 1991 lan Power and Its Disguises: Anthropological Perspectives on Politics (2000). Pakaryan lan panlitiané John kang kapisan ya iku bab antropologi èkonomi klasik. Sabanjuré, dhèwèké uga ngembangaké pagerakan sosial, pulitik lokal, pulitik èkonomi, lan migrasi transnasional.

Rujukan

Antropolog
Max Gluckman ya iku ahli antropologi saka Johannesburg, Afrika Kidul, kalairan 26 Januari 1911. Max iki olèh pandhidhikan ana ing University of the Witwatersrand (BA) taun 1934. Sabanjuré ing University of Oxford lan olih gelar Ph.D. taun 1936. Panlitian lapangan kang linakonan déning Max ya iku ana ing Afrika Kidul taun 1936-1938, Rhodesi lor utawa Zambia taun 1970, lan Israel taun 1963 nganti 1971. Karya-karya akademis kang sinerat ya iku antarané ‘Analysis of a social situation in modern Zululand’ ana ing buku Bantu Studies (1940), The Judicial Process among the Barotse of Northern Rhodesia (1955), Order and Rebellion in Tribal Africa (1963), lan Politics, Law, and Ritual in Tribal Society (1965). Max minangka sarjana, guru, lan panlitia, dhèwèké nggawè pisumbangan kang utama ing bab sosial, pulitik, lan antropologi legal awit taun 1940an.

Rujukan

Antropolog
Maurice Godelier ya iku ahli antropologi saka Cambari, Prancis, kalairan taun 28 Februari 1934. Pandhidhikan pawiyatan luhur Maurice ya iku ana ing École Normale Supérieure de Saint-Cloud taun 1955. Sabanjuré ana ing License de Psychologie taun 1955, License en Lettres Modernes tuan 1955, lan Aggrégation de Philosophie taun 1958. Panlitian kang linakonan déning Maurice ya iku ana ing Papua Nugini antara taun 1967 lan 1988. Karya-karya akademis kang sinerat déning dhèwèké ya iku Rationality and Irrationality in Economics, (Rationalité et irrationalité en économie, 1966), The Making of Great Men. Male Domination and Power among the New Guinea Baruya, (La Production des Grands-Hommes. Pouvoir et domination masculine chez les Baruya de Nouvelle-Guinée, 1982) taun 1986, The Mental and the Material. Thought, Economy and Society, (L’Idéel et le matériel, 1984) taun 1986, lan The Enigma of the Gift, (L’Enigme du Don, 1996) taun 1999. Maurice iki duwé pisumbangan kang apik ing èlmu antropologi lan filosofi, amarga dhèwèké iku weru antropologi liwat èlmu filosofi. Uga ing pakaryan-pakaryané ana bagéyan antropologi filosofiné.

Rujukan

Antropolog
Byron J. Good ya iku ahli antropologi saka Rantoul, Illinois, Amérikah Sarékat, kalairam taun 1944. Byron naté olèh pandhidhikan pawiyatan luhur ana ing Goshen College  (BA) taun 1966. Sabanjuré ana ing Harvard Divinity School (BD) taun 1969 lan University of Chicago (Ph.D.) taun 1977. Panlitian lapangané naté ana ing Iran taun 1972 nganti 1977, Amérika taun 1976, Turki taun 1987, lan Indonesia taun 1996. Karya-karya kang sinerat déning Byron ya iku antarané Medicine, Rationality and Experience: An Anthropological Perspective (1994) lan ‘The heart of what’s the matter: the semantics of illness in northern Iran’ ana ing buku Culture, Medicine and Psychiatry (1977). Byron iki dadi tokoh antropolog kang ngembangaké disiplin èlmu antropologi kedhokteran lan dadi kritik relevan ing èlmu kasèhatan. Analisis simbolik lan tèori budhaya dienggo déning Byron ing metodologi antropologi kedhokteran.

Rujukan

Antropolog
Jane Carter Goodale ya iku ahli antropologi wanita saka Boston, Massachusetts, Amérikah Sarékat, kalairan 18 Mei 1926. Jane olèh pandhidhikan pawiyatan luhur saka Radcliffe College (BA) taun 1948 lan MA taun 1951. Sabanjuré ana ing Ph.D. saka University of Pennsylvania (Ph.D.) taun 1959. Panlitian lapangan antropologis kang linakonan Jane ya iku ana ing Arizona taun 1950, Australia lor taun 1954, 1962, 1981, lan Papua Nugini taun 1962, 1963, 1967, lan 1974. Karya-karya akademis kang sinerat déning Jane ya iku antarané Tiwi Wives: A Study of the Women of Melville Island, North Australia (taun 1971), The Tiwi of North Australia, sinerat bareng karo Hart lan Pilling taun 1988, To Sing with Pigs is Human: Concepts of Person in Papua New Guinea (taun 995), lan The Two-Party Line: Conversations in the Field (taun 1995). Jane iki kawentar amarga pisumbangané ing bab model panlitian ètnografi populer, organisasi sosial lan konsèp lintas budhaya humanis.

Rujukan

Antropolog
Patrick Howard "Pat" Fraley (Seattle, Washington, AS, 18 Fèbruari 1949) iku sawijining pangisi swara saka Amérikah Sarékat.

Penyanyi Amérikah Sarékat
Lair 1949
Karla Camila Cabello Estrabao (/kəˈmiːlə kəˈbeɪoʊ/, bahasa Spanyol: [kaˈmila kaˈbeʎo]; lair 3 Maret 1997) yaiku juru nyanyi lan penulis lagu Kuba-Amerika. Dheweke kondhang amarga anggota  grup Fifth Harmony, lan mangsa kaping loro seko The X Factor tahun 2012. Bar kuwi grup mau tapak asma karo Syco Music lan Epic Records.

Awal urip 
Cabello lair ing Cojimar, del Este Habana, Kuba saka pasangan Sinuhe Estrabao lan Alejandro Sorong. Ing awal kauripané, dhèwèké lan kulawargané bola bali pindhah menyang Havana lan Kutha Mèksiko, Mèksiko (nagara asal bapaké), sadurungé dhèwèké pindhah menyang Miami, Florida ing umur 5 taun.

Karir

2012-2016: X Factor lan Fifth Harmoni 
Camila Cabello mèlu acara X Factor ing Greensboro, Karolina Lor. Sakwisé babak éliminasi, "bootcamp" ing Miami, Florida, Cabello diundang manèh menyang panggung bebarengan karo panyarta wanita liyané cacah papat saperlu mbentuk golongan penyanyi pop  kang mengko bakal dikenal minangka jeneng Fifth Harmoni. Wong papat kuwi banjur tèken kontrak karo Syco Musik, kang diduwèni déning Simon Cowell, lan Epic Records, label duwèké L. A. Reid, sakwise padha rampung kanthi éntuk posisi katelu ing acara iki.

Golongan iki ngetokaké EP Better Together (2013) bebarengan karo album studio Reflection (2015) lan 7/27 (2016). Saka taun 2013 nganti pungkasané 2016, Cabello melu tur werna - werna bareng Fifth Harmoni.

Urip pribadi 
Dheweke wiwit pacaran karo penyanyi Kanada Shawn Mendes ing Juli 2019. Hubungan kasebut nyebabake kontroversi, amarga loro-lorone dituduh nyoba nggawe hubungan kanggo publisitas, nanging Mendes negesake manawa "mesthi wae dudu aksi publisitas". Hubungan kasebut dikonfirmasi sawisé rilis lagu "Señorita". Ing November 2021, Cabello lan Mendes ngumumake putusane.

Rujukan 

Lair 1997
Wong urip
(徳田重男, Tokuda Shigeo?); ) utawa luwih dikenal ing Indonesia minangka Kakek Sugiono utawa Kakek Sugi, ya iku jeneng panggung saka aktor vidio diwasa utawa filem saru ing Jepang. Dhèwèké dijuluki minangka "Kakek Legenda" saka indhustri vidio diwasa saka Jepang.

Urip lan karir 
Tokuda lair ing sasi Agustus taun 1934 lan makarya dadi agèn travel nganti pènsiyun ing umur 60 taun. Miturut Tokuda, "aku pensiyun lan ora duwé apa-apa ", amarga  kuwi, Shigeo milih makarya dadi pemeran filem saru. Dhèwèké tuku vidio saru langsung saka perusahaan prodhuksiné (dhèwèké ora bisa tuku nang toko vidio). Awit kuwi dhèwèké dadi kekancan karo dirèktur banjur disaranaké dadi artis filem saru amarga "film saru kanggo wong tuwa" populer wektu iku. Ing taun 2008, dhèwèké wis gawé luwih saka 350 vidio, lan miturut salah siji sutradara "Ing génerasiné, Tokuda dadi bintang filem sing paling kondhang".

Ruby Productions, kang mrodhuksi filem - filemé, miwiti nggawé film "diwasa" karo wong umur telung puluhan, nanging amarga  "film saru kanggo wong tuwa" iku populèr, dadi wong-wong mau gawé filem karo wong-wong sing umuré pitung puluhan, lan Tokuda sing kondang. Tokuda makarya bebarengan karo artis enom lan tuwa kalebu sawenèh vidio karo Fujiko Ito sing umuré 72 taun.

Rujukan 

Lair 1934
Mia Khalifa () uga dikenal minangka Mia Callista punika sélébriti médhia sosial ing Amérikah Sarékat turunan Libanon kang kondhang kanthi kariré dadi artis filem diwasa kang suksès lan mung cekak ing taun 2014-2015.

Lair ing Beirut saka  kulawarga turunan Libanon lan urip ing Amérikah Sarékat wiwit taun 2000, Khalifa wiwit main ing filem diwasa sasi Oktober taun 2014, lan ing sasi Dhésèmber dhèwèké dadi bintang filem diwasa ing urutan nomer 1 ing situs Pornhub. Pilihan kariré wis dadi kontrovèrsi ing Timur Tengah, mligi kanggo vidio kang ngandhut tumindak sèksual nalika ngagem jilbab. Dhèwèké ninggalaké indhustri filem diwasa sawisé telung sasi lan saiki duwé proyek "kang luwih normal".

Awal urip 
Khalifa lair ing Beirut, Libanon lan dipindhah karo kulawargané menyang Amérikah Sarékat ing taun 2000. Dhèwèké dipindhah nang Montgomery County, Maryland minangka remaja lan ing sekolah ing SMA ing Northwest. Sawetara taun sabanjuré, dhèwèké lulus saka Universitas Texas ing El Paso kanthi gelar Bachelor of Arts ing Sajarah. Dhèwèké mratèlaké yèn kulawargané iku kulawarga Katulik lan dhèwèké digedhekaké ing agama iku, sanadyan dhèwèké ora mraktèkké manèh.

Karir 
Khalifa lumebu industri filem diwasa ing sasi Oktober 2014. Dhèwèké lagi makarya ing griya dhahar cepet saji nalika dhèwèke di cedhaki déning palanggan lan nakokaké apa dhèwèké péngin makarya ing indhustri filem diwasa.

Ing tanggal 28 Dhésèmber taun iku, Pornhub ngumumaké yèn Khalifa dadi artis ing urutan ka-1 ing sana jaringan kasebut, ngganti Lisa Ann. Bab iki njalari tuwuhé kritik kang kuwat saka akèh wong ing Timur Tengah, amarga pilihan kariré kang dianggep ngisin-isini nagara asalé.

Ananging ing wektu saiki Mia Khalifa wis lèrèn saka donya èsèk-èsèk, amarga wis sadhar manawa yen awake mung kanggo konsumsi publik. Mia saiki wis mertobat lan malah kepara asung panjurung marag generasi mudha supaya ora nyemplung ing donyane kuwi. Mia wis duwe pacangan yaiku koki asale saka Swèdhen.

Rujukan 

Lair 1993
Ward H. Goodenough ya iku ahli antropologi saka Massachusetts, Amérikah Sarékat, kalairan ing tanggal 30 mei 1919. Pandhidhikané Ward nalika ing pawiyatan luhur iku naté ana ing Cornell University (BA) ing taun 1940. Sabanjuré ing Yale University (Ph.D.) taun 1949. Panlitian lapangan kang linakoni déning Ward ana ing Chuuk, Mikronesia ing taun 1940, Kiribati pulo Gilbert ing taun 1951, Papua Nugini ing taun 1954, lan ing Mikronesia manèh ing taun 1965. Karya-karya akademis kang sinerat déning Ward ya iku antarané Cooperation in Change: An Anthropological Approach to Community Development (1963), Property, Kin, and Community on Truk (1978), Culture, Language, and Society (1981), lan Under Heaven’s Brow: Pre-Christian Religious Tradition in Chuuk (2002). Ward iki karenan karo sistem organisasi sosial lan kakrabatan ing wewengkon bebrayan Mikronesia.

Rujukan

Antropolog
Esther Goody ya iku ahli antropologi lan sosiologi wanita saka Cleveland, Ohio, Amérikah Sarékat, kalairan tanggal 09 Agustus 1932. Esther olèh pandhidhikan pawiyatan luhur ana ing Antioch College (BA) ing taun 1954. Sabanjuré ana ing University of Cambridge (Ph.D.) ing taun 1961 lan Sc.D. ing taun 1985. Dhèwèké uga nglakoni panlitian lapangan antropologi ana ing Ghana, wewengkon Gonja awit taun 1956 nganti 1990. Panlitiané iku fokus ing negara Ghana. Karya-karya akademis kang sinerat déning Esther ya iku antarané Contexts of Kinship: An Essay in the Family Sociology of the Gonja of Northern Ghana (1973), Social Reproduction: Fostering and Occupational Roles in West Africa (1982), Social Intelligence and Interaction: Expressions and Implications of the Social Bias in Human Intelligence, minangka èditor (1995), lan ‘Social intelligence and the emergence of roles and rules’ ana ing buku Proceedings of the British Academy 97 (1997). Awité Esther iki sinau èlmu sosiologi ing Antioch lan banjur sinau antropologi sosial ana ing Cambridge. Dhèwèké iki duwé pisumbangan ing bab sosiologi kulawarga.

Rujukan

Antropolog
Jack R. Goody ya iku ahli antropologi saka St. Albans, Karajan Manunggal, kalairan ing tanggal 27 Juli 1919. Jack iki naté sinau ana ing pawiyatan luhur University of Oxford (BA) ing taun 1946 lan B.Litt. ing taun 1952. Sabanjuré ana ing University of Cambridge, olèh gelar Ph.D. ing taun 1954 lan D.Sc. ing taun 1969. Panlitian kang linakoni déning Jack ana ing Ghana, khususé ing bagéyan lor awit taun 1950. Karya-karya antropologis kang sinerat déning Jack ya iku antarané The Development Cycle in Domestic Groups (1958), Death, Property and the Ancestors: A Study of the Mortuary Customs of the LoDagaa of West Africa (1962), Production and Reproduction: A Comparative Study of the Domestic Domain (1976), lan The Domestication of the Savage Mind (1977). Jack iki duwé karenan ing bab tlatah bebrayan domestik lan kekrabatan. Dhèwèké uga ngadegaké sekolah ètnografi Afrika kulon bareng karo Fortes.

Rujukan

Antropolog
Nelson H.H. Graburn ya iku ahli antropologi saka London, Karajan Manunggal, kalairan ing taun 1936. Nelson naté olèh pandhidhikan pawiyatan luhur ana ing University of Cambridge (BA) ing taun 1958. Sabanjuré ana ing McGill University (MA) ing taun 1960 lan olèh gelar Ph.D ing University of Chicago ing taun 1963. Panlitian lapangan antropologis kang linakoni déning Nelson ya iku ana ing Arktik Kanada awit taun 1959, 1960, 1963, 1972, lan 1986. Sabanjuré ana ing Chicago ing taun 1961 lan Jepang ing taun 1974, 1979, 1993, 2000, lan 2002. Karya-karya antropologis kang sinerat déning Nelson ya iku Eskimos without Igloos: Social and Economic Development in Sugluk (1969), Ethnic and Tourist Arts: Cultural Expressions from the Fourth World (1976), ‘Tourism: the sacred journey’ ana ing buku Hosts and Guests: The Anthropology of Tourism (1977), lan To Pray, Pay, and Play: The Cultural Structure of Japanese Domestic Tourism (1983). Nelson iki wis ngembangaké analisa antropologi ing bab pola prilaku lan parktik konsumsi para wisatawan.

Rujukan

Antropolog
Carol J. Greenhouse ya iku ahli antropologi wanita saka Connecticut, Amérikah Sarékat, kalairan taun 1950. Carol naté sinau ing pawiyatan luhur Radcliffe College lan olèh gelar AB ing taun 1971. Sabanjuré ana ing Harvard University, olih gelar Ph.D. ing taun 1976. Panlitian lapangan antropologis kang linakoni déning Carol ya iku ana ing Altanta, Georgia, Amérikah Sarékat ing taun 1973 lan 1980. Uga dhèwèké nglakoni kajian pustakalan arsip ing perpustakaan-perpustakaan awit taun 1983 nganti 2002. Karya-karya antropologis kang sinerat déning Carol ya iku antarané Praying for Justice: Faith, Order, and Community in an American Town (1986), Law and Community in Three American Towns, bareng karo Yngvesson, Barbara,lan David Engel (1994), A Moments Notice: Time Politics across Cultures (1996), lan Democracy and Ethnography: Constructing Identities in Multi-cultural Liberal States, minangka èditor bareng karo Roshanak Kheshti ing taun 1998. Carol iki duwé pisumbangan ing antropologi sosial. Dhèwèké uga naté dadi prèsidhèn ana ing Law and Society Association, Association for Political and Legal Anthropology, lan wis naté olèh jabatan ing werna-werna organisasi profésional antropologi lan sosiolegal.

Rujukan

Antropolog
Davydd Greenwood ya iku ahli antropologi saka Pueblo, Colorado, Amérikah Sarékat, kalairan ing tanggal 28 September 1942. Pandhidhikané Davydd ing pawiyatan luhur iku naté ana ing Grinnell College (BA) ing taun 1964. Sabanjuré ana ing University of Pittsburgh lan olih gelar Ph.D. ing taun 1970. Panlitian sing linakoni ana ing Basque, Salamanca, La Mancha, Spanyol ing taun 1966, Oaxaca Meksiko ing taun 1966, Pennsylvania ing taun 1982, lan New York ing taun 1998. Karya-karya akademis sing sinerat déning Davydd ya iku antarané Unrewarding Wealth: Commercialization and the Collapse of Agriculture in a Spanish Basque Town (taun 1976), ‘Culture by the pound: an anthropological perspective on tourism as cultural commoditization’ ana ing buku Hosts and Guests: The Anthropology of Tourism (ing taun 1989), Industrial Democracy as Process: Participatory Action Research in the Fragor Cooperative Group of Mondragón (ing taun 1992), lan Introduction to Action Research: Social Research for Social Change (ing taun 1998). Davydd iki kawentar minangka akademis antropologi kang konservatif. Dhèwèké uga ana pisumbangané ing institusi-institusi antropologi ana ing Èropah. Davydd fokus ing bab èkonomi pulitik, etnisitas lan nasionalisme, antropologi pariwisata, antropologi sujarah, antropologi kedhokteran, lan kagiatan panlitian partisipatori.

Rujukan

Antropolog
Marcel Griaule ya iku ahli antropologi saka Aisy-sur-Armaçon, Prancis, kalairan ing taun 1898. Marcel iki naté sinau ing pawiyatan luhur École Nationale des Langues Orientales ing taun 1927. Sabanjuré ana ing École Pratique des Hautes Études ing taun 1933 lan Doctorat d’État, Université de Paris ing taun 1938. Panlitian lapangan sing linakoni déning Marcel ya iku ana ing Ethiopia ing taun 1928, Mali lan Ethiopia ing taun 1931 nganti 1933, Sudan, Kamerun, Chad, Niger ing taun 1935, lan ing kolonial Prancis Sudan ing taun 1935. Karya-karya akademis kang sinerat déning Marcel ya iku Les Masques Dogons (The Dogon Masks) ing taun 1938, Conversations with Ogotemmeli ing taun 1965, lan Le Renard pâle, ethnologie des Dogons (Pale Fox, Dogon Ethnology) ing taun 1954. Marcel iki duwé pisumbangan ing èkspèdisi ètnografi ana ing wewengkon kolonial Prancis ing Afrika.

Rujukan

Antropolog
Ralph David Grillo ya iku ahli antropologi saka Watford, Herts, Karajan Manunggal, kalairan ing tanggal 23 April 1940. Ralph iki naté sinau ing pawiyatan luhur University of Cambridge (BA) ing taun 1963 lan Ph.D. ing taun 1967. Panlitian lapangan sing dilakoni déning Ralph ana ing Kampala, Uganda ing taun 1964, Irlandia ing taun 1969, Lyon, Prancis ing taun 1974, 1975-1976, lan ing Italia ing taun 1997. Karya-karya antropologis sing tinulis déning Ralph ya iku antarané African Railwaymen: Solidarity and Opposition in an African Labour Force (1973), Ideologies and Institutions in Urban France: The Representation of Immigrants (1985), Dominant Languages (1989), lan Pluralism and the Politics of Difference: State, Culture, and Ethnicity in Comparative Perspective (1998). Ralph duwé karena ing manèka werna bab kajian antropologi. Nanging dhèwèké njupuk fokus kajian ing bab pangembangan basa, ètnisitas, lan migrasi.

Rujukan

Antropolog
Feliks Gross ya iku ahli antropologi saka Krakow, Polandia, kalairan ing taun 1906. Feliks naté sinau ing Jagiellonian University, Krakow, (MA) ing taun 1929. Sabanjuré olèh gelar Ph.D. ing taun 1930. Panlitian lapangan kang linakoni déning Feliks ya iku ana ing Maine lor, Amérikah Sarékat ing antara taun 1952 nganti 1985, ing Fumone, Italia ing taun 1957 nganti 1970, lan ing rèservasi bebrayan India Arapaho, Wyoming, Amérikah Sarékat ing taun 1945 lan 1951. Karya-karya akademis kang sinerat déning Feliks ya iku Koczownictwo (Nomadisme) ing taun 1936, Values and Social Change in an Italian Village (taun 1973), Ethnics in a Borderland: an Inquiry into the Nature of Ethnicity (taun 1978), lan The Civic and the Tribal State (taun 1998). Feliks iki murid salah siji saka Bronislaw Malinowski. Feliks suwé pisumbangan ing pangembangan kajian identitas, wates-wates sosial, lan solidaritas bebrayan.

Rujukan

Antropolog
Marianne Gullestad ya iku ahli antropologi wanita saka Kristiansand, Nurwègen, kalairan ing 28 Maret 1946. Marianne iki naté sinau ing pawiyatan luhur University of Bergen (Cand. Mag.) ing taun 1971 lan Magister Art. ing taun 1975. Sabanjuré olèh gelar Doctor Philos. ing taun 1984. Panlitian lapangan kang linakoni déning dhèwèké ya iku ana ing Bergen ing taun 1972 nganti 1973, lan kutha pinggiran Bergen ing taun 1978 nganti 1980. Dhèwèké uga nglakoni panlitian otobiografi ing taun 1988. Karya-karya akademis kang sinerat déning Marianne ya iku Kitchen-Table Society. A Case Study of the Family Life and Friendships of Young Working-Class Mothers in Urban Norway (taun 1984), The Art of Social Relations. Essays on Culture, Thought and Social Action in Modern Norway (taun 1992), Everyday Life Philosophers: Modernity, Morality and Autobiography in Norway (taun 1996), lan Family and Kinship in Europe (taun 1997). Marianne iki kawentar ing tlatah mancanegara amarga kajiané ing bab urip padinan, moralitas, lan hubungan sosial ing Nurwègen modern. Dhèwèké uga ana pisumbangané ing bab imigrasi, nasionalisme, lan rasisme ing Nurwègen.

Rujukan

Antropolog
Son Heung-min (Hangul: ; Hanja: ; ; lair 8 Juli 1992) inggih punika salah satunggaling juru main bal-balan profèsional saking Koréa Kidul ingkang main ing posisi sayap utawi panyerang ing Liga Primèr Inggris klub Tottenham Hotspur lan Tim Nasional Bal-balan Koréa Kidul.

 
Son wiwit saya minggah saé kariripun wiwit main ing klub Hamburger SV, ing tim punika Son miwiti karir debut bal-balan ing Bundesliga Jerman ing taun 2010. Piyambakipun lajeng pindhah dhateng klub Bayer Leverkusen kanthi regi transfer 10 yuta euro, lan piyambakipun main kanggé klub punika ngantos Liga Eropa UEFA lan Liga Champions UEFA. Kalih taun salajengipun, piyambakipun pindhah dhateng Tottenham kanthi biaya transfer 22 yuta euro, andadosaken Son juru main paling awis saking bawana Asia. Ing klub Tottenham piyambakipun dados topskorer juru main saking Asia ingkang main ing Liga Primèr Inggris.

Pranala njawi
 Son Heung Min Son Heung Min ing situs transfermarkt.com

Rujukan

Pamain bal-balan
Vision+ sebelumnya bernama Indovision, OkeVision dan Top TV dan MNC Vision iku sawijining stasiun televisi satelit langganan sing digulawentah déning PT MNC Skyvision (sadurungé aran PT Matahari Lintas Cakrawala). Parusahan sing diadegaké ing tanggal 8 Agustus 1988 iki miwiti masaraké produk jasané ing wiwitan taun 1994 lan tanggung jawab ngenani pamasaran program pangelolaan sarta pelayanan marang para pelanggan.

Wiwitané Indovision migunakaké jasa transponder lan sistem broadcasting satelit Palapa C-2 sarta migunakaké analog nganggo frekuensi C-Band.

Nanging, sabanjuré dirancang proyèk peluncuran satelit Indostar-1 utawa sing saiki kondhang kanthi jeneng satelit Cakrawarta-1 sing mirunggan migunakaké frekuensi S-Band sing luwih tahan owah-owahan cuaca, ya iku kaanan laladan tropis sarta duwé jejak jangkauan (footprint) menyang kabèh wewengkon Indonésia.

Susunan saluran 

Wiwit tanggal 3 Juli 2009, pakèt Indovision wis owah dadi 19 pakèt ya iku: pakèt Galaxy lan Venus
 MNCTPI
 RCTI
 GTV
 iNews
 MNC News
 Vision
 MNC Channels

Jaringan Vision 
 O Channel
 MYTV
 SCTV
 Metro TV
 TransTV
 Trans7
 NET.
 DAAI TV
 RTV
 BeritaSatu
 Nasional TV
 TVRI

Breaking 
 Breaking News Indonesia
 Breaking News Indan
 Breaking News Riga
 Breaking News Malayam

Cinema 1 (Pakèt anyar) 
 HBO HD
 HBO
 HBO Indonesia
 HBO Signature
 HBO Hits
 HBO Family
 EN HBO
 HBO News

Pakèt tambahan 
 NHK World Premium

Radhio 

 Channel 201
  Trijaya FM
  Radio Dangdut TPI
  LITE FM, KIS FM
  ARH Global
  Hard Rock FM
  TRAX FM
  Sonora, PAS FM
  SMART FM
  Radio Net Mandiri
  Pelita Kasih, Mustang
  I-Radio FM
  Woman Radio
  BBC Radio
  Voice of America(VOA)
  Radio Australia (ABC Radio)
  Radio France International (RFI)).

Cinema 2 (Pakèt anyar) 
 Cinemax
 Star Movies
 Hallmark
 MGM

Sport (Pakèt anyar) 
 ESPN
 Star Sports

Pranala njaba 
 Situs resmi Indovision
 Official Website Vision1 Sport 

Stasiun televisi Indonésia
Seblak (aksara Sundha Baku: ) inggih punika salah satunggaling dhaharan Indonésia ingkang khas saking Sundha, Jawi Kilen. Dhaharan punika padatanipun gadhah cita rasa ingkang gurih lan pedhes. Seblak punika kadamel saking krupuk teles ingkang dipunmasak kaliyan sayuran lan minangka sumber protéin kados déné tigan, ayam, boga bahari utawi olahan daging lembu lan dipunmasak kanthi bumbu tartamtu. Seblak sapunika dados dhaharan jajanan ingkang dipunremeni déning sedaya kalangan wonten ing masyarakat, mliginipun ing wewengkon Jawi Kilen lan Jabodétabek. Seblak punika dipuncawisaken wonten ing griya dhahar lan warung, miwah dipunsadé mawi grobak ingkang mubeng anggènipun nyadé. Dhaharan seblak punika gadhah tèkstur ingkang kenyal, mawi raos ingkang pedhes ugi seger saha wonten manéka variasi saking raos ugi bahan imbetan punapa malih kemasanipun.

Bahan-bahan 

Bahan dhasar ingkang dipun-ginakaken kanggé ndamel seblak inggih punika krupuk urang ingkang dipunsiram kaliyan toya bentèr lan dipunparingi tambahan bumbu sarta sayuran. Seblak punika kadamel saking krupuk ingkang dipun-godhog lan dipunimbeti bumbu kados déné bawang, brambang, sarem, kencur, lombok riwit, kunir, lan penyedap rasa.

Sajarah 
Seblak punika sampun wonten ing wewengkon Cianjur sisih kidul wiwit saking jaman sadèrèngipun kamardhikan, dhaharan punika kalebet dhaharan alternatif tumrap masyarakat ingkang kawontenan ékonominipun punika wonten ngandhap minangka gantosipun jajanan.

Jinising seblak 
 Seblak garing (sinaosa jinis punika boten asring kapanggihaken), inggih punika krupuk pedhes mèmper kaliyan basreng
 Seblak teles: seblak makaroni, seblak cèkèr ayam, seblak mi teles, seblak tosan, seblak baso, seblak basrèng (baso gorèng), seblak batagor, seblak aci, seblak kwètiaw, seblak siomay, seblak snack, seblak kikil, seblak siomay, lan sapanunggalipun.

Pirsani ugi 
 Masakan Sundha
 Bakmi nyemek

Rujukan 

Masakan Sunda
Olah-olahan Indonésia
Soto Padang inggih punika satunggaling dhaharan ingkang dipucawisaken kanthi ngginakaken duduh saking kaldhu sapi kaliyan bahan irisan saking daging sapi ingkang sampun dipungoreng kanthi garing, bihun (mi saking glepung beras), lajeng dipuntambah kaliyan perkedel kenthang. Dhaharan punika langkung eca menawi dipuncawisaken nalika tasih panas. Kejawi wonten ing kutha Padang, Sumatra Kulon, dhaharan soto Padang punika ugi taksih gampil kapanggihaken wonten ing sapérangan restoran Padang ing pundi kemawon. 

Olah-olahan Indonésia
Masakan Padang
Soto